Diari Oficial de la Generalitat Valenciana


Sumari del DOGV 4347, del 01-10-2002 (2002/10189)

Informació pública de la suspensió de llicències PRIM Casc Oest, de Dénia.
--------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10815


Organisme emissor
:   Ajuntament de Dénia

Tipus de document
:   Anunci

Informació pública de la suspensió de llicències PRIM Casc Oest, de Dénia. [2002/X10532]
  
El Ple de l'Ajuntament, en la sessió ordinària del dia 1 d'agost de 2002, a reserva dels termes de l'aprovació de l'acta, de conformitat amb el que disposa l'art. 206 del Reglament d'Organització, Funcionament i Règim Jurídic de les Entitats Locals, adoptà entre altres l'acord següent:
  
Antecedents
  
?Primer. El Ple de l'Ajuntament, en la sessió extraordinària urgent del dia 28 de gener de 2002, acordà requerir a l'Àrea de Planejament Estratègic i Gestió Urbanística la iniciació dels treballs de redacció d'un Pla de Reforma Interior de Millora (PRIM), segons preveu l'article 23 de la LRAU i en l'article 80 del Reglament de Planejament.
  
Segon. L'objecte del Pla de Reforma Interior Casc Oest és articular adequadament el teixit urbà existent entre la Ronda Perimetral i el primer sector inclòs en l'homologació sectorial de les Marines, mitjançant una ordenació detallada que possibilite la instal·lació de noves dotacions i una adequació entre ambdós espais.
  
Tercer. El sector que desplega el Pla de Reforma Interior de Millora es troba delimitat per:
  
- Al costat nord: pel camí del Llavador, entre el marge oest de l'Institut María Ivars (línia límit del PAI Ronda Perimetral Nord) i el barranc del Regacho.
  
- Al costat sud: pel camí de la Bota, des del límit oest del PAI Ronda Perimetral Nord fins al camí de Pego a Dénia (límit oest de la zona urbana del PGOU).
  
- Al costat est: pel límit oest del PAI Ronda Perimetral Nord, pel carrer en projecte entre el camí del Llavador i l'av. de Gandia, i entre esta i el camí de la Bota.
  
- Al costat oest: pel límit oest de la zona urbana del PGOU, des de la prolongació del camí del Llavador fins a la CV-723 (carretera de Silla a Alacant), en paral·lel al barranc al Regacho; i en paral·lel al camí de Pego a Dénia entre la citada carretera CV-723 i el camí de la Bota.
  
Quart. Els objectius a assolir amb el Pla de Reforma Interior esmentat són els següents:
  
- Connexió rotonda de CV-723 amb CV-7721.
  
- Qualificació de terrenys per a ús dotacional'docent, superfície aproximada 10.000 m2.
  
- Connexió del camí de Gandia (CV-723-projecte d'ampliació de Diputació) amb la Ronda Perimetral Nord.
  
- Reorganització de l'edificabilitat i ordenació detallada.
  
- Delimitació d'unitat o unitats d'execució i sistema de gestió per a l'obtenció del sòl.
  
- Foment de l'Habitatge Protegit ?quotes.
  
Fonaments de dret
  
Primer. La tramitació del Pla de Reforma Interior Casc Oest es regirà a tenor del que disposa l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Vist l'informe jurídic, esta Comissió, amb el vot favorable de Miguel Ferrer Marsal i Josefa Font Reus en representació del Partit Popular; la reserva de vot per al ple de Mª Carmen Sellés i Antonio Ortega en representació del BNV i el PSPV-PSOE, respectivament; i el vot contrari de Pedro Pastor en representació de Gent de Dénia.
  
Proposta de resolució
  
Primer. Conformement amb el que disposa l'article 152 del Reial Decret 201/1998, de 15 de desembre, pel qual s'aprova el Reglament de Planejament de la Comunitat Valenciana, es proposa acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi de l'ordenació urbanística en el descrit àmbit d'actuació del Pla de Reforma Interior Casc Oest.
  
Segon. Esta suspensió cautelar pot prolongar-se a tenor del que estableix l'apartat 3 del citat precepte, durant el termini màxim d'un any; això no obstant, si durant este es produix la convocatòria d'informació pública de l'instrument d'ordenació que causa la suspensió, esta es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi de planejament o la seua reforma.
  
Tercer. Per a l'eficàcia de l'acord de suspensió de llicències, se'n requereix la publicació en el Diari Oficial de la Generalitat Valenciana, segons els articles 57 de la LRAU i article 152 del Reglament de Planejament?.
  
Una vegada finalitzat el torn d'intervencions desplegat segons els termes que consten en l'acta corresponent, el Ple de l'Ajuntament per majoria absoluta de 15 vots a favor provinents dels grups Partit Popular (6), Bloc Nacionalista Valencià (5 regidors presents) i Grup Socialista Municipal PSPV-PSOE (4), acorden aprovar el present dictamen en tots els seus termes, contra 5 vots negatius emanats des del grup Gent de Dénia.